ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
സ്വാതന്ത്ര്യ സമര സേനാനികളായ ലോകമാന്യ തിലകിനും ചന്ദ്രശേഖര് ആസാദിനും അവരുടെ ജന്മവാര്ഷികത്തില് പ്രധാനമന്ത്രിയുടെ ആദരാഞ്ജലികള്
സ്വാതന്ത്ര്യ സമര സേനാനികളായ ലോകമാന്യ തിലകിനും ചന്ദ്രശേഖര് ആസാദിനും അവരുടെ ജന്മവാര്ഷികത്തില് പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികള് അര്പ്പിച്ചു. ഏതാനും വര്ഷങ്ങള്ക്ക് മുമ്പ് ലോകമാന്യ തിലകിനെയും ചന്ദ്രശേഖര് ആസാദിനെയും കുറിച്ച് സംസാരിച്ച മന് കി ബാത്തിന്റെ ഒരു ഉദ്ധരണിയും ശ്രീ മോദി പങ്കിട്ടു. ലോകമാന്യ തിലകുമായി അടുത്ത ബന്ധമുള്ള ലോകമാന്യ സേവാ സംഘ് സന്ദര്ശിച്ച മുംബൈ സന്ദര്ശനങ്ങളുടെ ഫോട്ടോകളും അദ്ദേഹം പങ്കുവച്ചു.
ട്വീറ്റുകളുടെ പരമ്പരയില് പ്രധാനമന്ത്രി പറഞ്ഞു;
'ഭാരതാംബയുടെ ശ്രേഷ്ഠ മക്കളായ ലോകമാന്യ തിലകിനെയും ചന്ദ്രശേഖര് ആസാദിനെയും അവരുടെ ജന്മവാര്ഷികത്തില് ഞാന് വണങ്ങുന്നു. ഈ രണ്ട് മഹാരഥന്മാരും ധീരതയുടെയും രാജ്യസ്നേഹത്തിന്റെയും പ്രതീകമാണ്. കുറച്ച് വര്ഷങ്ങള്ക്ക് മുമ്പ് #MannKiBaat-ല് അവരെ കുറിച്ച് ഞാന് സംസാരിച്ചത് പങ്കുവെക്കുന്നു.'
'ലോകമാന്യതിലകിന്റെ ശാശ്വതമായ പൈതൃകങ്ങളിലൊന്നാണ് വന്തോതിലുള്ള ഗണേശ ഉത്സവങ്ങള്, അത് ജനങ്ങളുടെ ഇടയില് സാംസ്കാരിക ബോധത്തിന്റെ ആവേശം ആളിക്കത്തിച്ചു. എന്റെ ഒരു മുംബൈ സന്ദര്ശന വേളയില്, ലോകമാന്യ തിലകുമായി അടുത്ത ബന്ധമുള്ള ലോകമാന്യ സേവാ സംഘ് ഞാന് സന്ദര്ശിച്ചു.'--ND--
I bow to two greats sons of Maa Bharti, Lokmanya Tilak and Chandra Shekhar Azad on their birth anniversary. These two stalwarts epitomise courage and patriotism. Sharing what I had spoken about them during #MannKiBaat a few years ago. pic.twitter.com/GuhXVxWZfa
— Narendra Modi  July 23, 2022
(One of the everlasting legacies of Lokmanya Tilak is the large scale Ganesh Utsavs, which ignited a spirit of cultural consciousness among the people. During one of my Mumbai visits, I visited the Lokmanya Seva Sangh, which has a close association with Lokmanya Tilak. pic.twitter.com/AwtYpkpc1E
— Narendra Modi  July 23, 2022
പ്രധാനമന്ത്രിയുടെ ഓഫീസ്
ജി.എച്ച്.ടി.സി -ഇന്ത്യാ പദ്ധതിക്ക് കീഴില് ലൈറ്റ്ഹൗസ് പദ്ധതികള്ക്ക് പ്രധാനമന്ത്രി ജനുവരി ഒന്നിന് തറക്കല്ലിടും
ഗ്ലോബല് ഹൗസിംഗ് ടെക്നോളജി ചലഞ്ച് ഇന്ത്യാ ക്ക് കീഴില് ആറു സംസ്ഥാനങ്ങളില് അങ്ങോളമിങ്ങോളം ലൈറ്റ് ഹൗസ് പദ്ധതികള്ക്ക്  2021 ജനുവരി ഒന്ന് രാവിലെ 11 മണിക്ക് വിഡിയോ കോണ്ഫറന്സിംഗിലൂടെ പ്രധാനമന്ത്രി തറക്കല്ലിടും. അഫോര്ഡബിള് സസ്റ്റൈയിനബിള് ഹൗസിംഗ് ആക്സിലറേറ്റേഴ്സ്-ഇന്ത്യക്ക് കീഴിലുള്ള വിജയികളെ പ്രധാനമന്ത്രി പ്രഖ്യാപിക്കുകയും പ്രധാനമന്ത്രി ആവാസ് യോജന-നഗരം  മിഷന് മികച്ച രീതിയില് നടപ്പാക്കിയവര്ക്കുള്ള വാര്ഷിക പുരസ്ക്കാരങ്ങള് സമ്മാനിക്കുകയും ചെയ്യും.
പരിപാടിയില് വച്ച് നവരിതിഹ്  എന്നപേരിലുള്ള നൂതനാശയ നിര്മ്മാണ സാങ്കേതികവിദ്യയിലെ സര്ട്ടിഫിക്കറ്റ് കോഴ്സും ജി.എച്ച്.ടി.സി-ഇന്ത്യയിലൂടെ കണ്ടെത്തിയ 54 നൂതനാശയ ഭവനനിര്മ്മാണ സാങ്കേതികവിദ്യകളുടെ ഒരു സംക്ഷിപ്തരൂപവും പ്രധാനമന്ത്രി പ്രകാശനം ചെയ്യും. ഭവനനിര്മ്മാണ നഗരകാര്യ മന്ത്രാലയത്തിൻ്റെ സ്വതന്ത്ര ചുമതലയുള്ള സഹമന്ത്രിയും ത്രിപുര, ജാര്ഖണ്ഡ്, ഉത്തര്പ്രദേശ്, മദ്ധ്യപ്രദേശ്, ഗുജറാത്ത്, തമിഴ്നാട്, ആന്ധ്രാപ്രദേശ് മുഖ്യമന്ത്രിമാരും ചടങ്ങളില് സന്നിഹിതരായിരിക്കും.
രാജ്യരക്ഷാ മന്ത്രാലയം
റിട്ടയർ ചെയ്ത സൈനിക ഓഫീസറുടെ അവിവാഹിതയായ മകൾക്കും ഇസിഎച്എസ്സിന്  അർഹത.
ന്യൂഡൽഹി , മാർച്ച് 24, 2021
റിട്ടയർ ചെയ്ത സൈനിക ഓഫീസറുടെ അവിവാഹിതയായ മകൾക്ക് പ്രായം കണക്കിലെടുക്കാതെ ഇസിഎച്ച്എസ് സൗകര്യങ്ങൾക്ക് അർഹതയുണ്ട്. എന്നാൽ ഡിഎ ഒഴികെ പ്രതിമാസം 9000 രൂപയിൽ കൂടുതൽ വരുമാനം ലഭിക്കുന്നില്ല എന്ന വ്യവസ്ഥയ്ക്ക് വിധേയമായിട്ടായിരിക്കും ഈ ആനുകൂല്യം ലഭിക്കുക .
മരണമടഞ്ഞ പ്രതിരോധ ഉദ്യോഗസ്ഥരുടെ ഭാര്യയ്ക്ക് /ഭർത്താവിന് കുടുംബ പെൻഷൻ ലഭിക്കുമ്പോൾ തന്നെ മേൽ പറഞ്ഞ വ്യവസ്ഥക്ക് വിധേയമായി മകൾക്കു ഇ സി എച് എസ് സൗകര്യം തുടരുന്നതാണ്.
രണ്ട് മാതാപിതാക്കളും മരണമടഞ്ഞ കേസുകളിലും അവിവാഹിതയായ മകൾക്ക് ഫാമിലി പെൻഷനും ഇസിഎച്ച്എസ് അംഗത്വത്തിനും അർഹതയുണ്ട്.
രാജ്യ രക്ഷ സഹ മന്ത്രി ശ്രീ ശ്രീപാദ് നായിക് ഇന്ന് ലോക്സഭയിൽ രേഖാമൂലം അറിയിച്ചതാണ് ഇക്കാര്യം
IE
(Visitor Counter : 65
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 191.37 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.17 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 17,317
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,202 പേര്ക്ക്
രോഗമുക്തി നിരക്ക് നിലവില് 98.74%
പ്രതിവാര രോഗസ്ഥിരീകരണ നിരക്ക് 0.59 %
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 191.37 കോടി  പിന്നിട്ടു. 2,39,49,544 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.17 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,06,147
രണ്ടാം ഡോസ് 1,00,29,746
കരുതല് ഡോസ് 50,27,111
മുന്നണിപ്പോരാളികള്
ഒന്നാം ഡോസ് 1,84,17,641
രണ്ടാം ഡോസ് 1,75,65,439
കരുതല് ഡോസ് 81,79,298
12-14 പ്രായപരിധിയിലുള്ളവര്
ഒന്നാം ഡോസ് 3,17,89,795
രണ്ടാം ഡോസ് 1,21,55,960
15-18 പ്രായപരിധിയിലുള്ളവര്
ഒന്നാം ഡോസ് 5,89,78,602
രണ്ടാം ഡോസ് 4,40,29,617
18-44 പ്രായപരിധിയിലുള്ളവര്
ഒന്നാം ഡോസ് 55,65,94,309
രണ്ടാം ഡോസ് 48,48,08,812
കരുതല് ഡോസ് 4,20,633
45-59 പ്രായപരിധിയിലുള്ളവര്
ഒന്നാം ഡോസ് 20,31,42,059
രണ്ടാം ഡോസ് 18,96,46,324
കരുതല് ഡോസ് 10,06,947
60നുമേല് പ്രായമുള്ളവര്
ഒന്നാം ഡോസ് 12,70,14,554
രണ്ടാം ഡോസ് 11,82,10,429
കരുതല് ഡോസ് 1,63,10,891
കരുതല് ഡോസ് 3,09,44,880
ആകെ 1,91,37,34,314
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 17,317.; ഇത് രാജ്യത്തെ മൊത്തം സജീവ കേസുകളുടെ 0.04% ആണ്.
ദേശീയ രോഗമുക്തി നിരക്ക് 98.74 % ആണ്. കഴിഞ്ഞ 24 മണിക്കൂറിനുള്ളില് 2,550 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,82,243 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,202 പേര്ക്കാണ്.
കഴിഞ്ഞ 24 മണിക്കൂറിനുള്ളില് 2,97,242 പരിശോധനകള് നടത്തി. ആകെ 84.41 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.59 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.74 ശതമാനമാണ്.
(ND
മന്ത്രിസഭ
കൃഷി, അനുബന്ധ മേഖലകളിലെ സഹകരണത്തിനായി ഇന്ത്യയും ഫിജിയും തമ്മിൽ ഒപ്പുവച്ച ധാരണാപത്രം കേന്ദ്രമന്ത്രിസഭ അംഗീകരിച്ചു.
ന്യൂഡൽഹി , മാർച്ച് 03, 2021
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ, കൃഷി, അനുബന്ധ മേഖലകളിലെ സഹകരണത്തിനായി ഇന്ത്യയിലെയും ഫിജിയിലെയും കൃഷി മന്ത്രാലയങ്ങൾ തമ്മിൽ ഒപ്പുവച്ച ധാരണാപത്രത്തിന് അംഗീകാരം നൽകി.
ഇനിപ്പറയുന്ന മേഖലകളിൽ സഹകരണത്തിനായാണ് ധാരണാപത്രം ഒപ്പുവച്ചത് :
ഗവേഷകർ, വിദഗ്ധർ, സാങ്കേതിക പരിശീലകർ എന്നിവരുടെ കൈമാറ്റം;
സാങ്കേതികവിദ്യയുടെ മെച്ചപ്പെടുത്തലും കൈമാറ്റവും;
അടിസ്ഥാന സൗകര്യ വികസനം;
സെമിനാറുകളും വർക്ക് ഷോപ്പുകളും നടത്തി ഉദ്യോഗസ്ഥരെയും കർഷകരെയും പരിശീലിപ്പിക്കുന്നതിലൂടെ മാനവ വിഭവശേഷി വികസിപ്പിക്കുക;
ഇരു രാജ്യങ്ങളിലെയും സ്വകാര്യ മേഖലകൾ ചേർന്നുള്ള സംയുക്ത സംരംഭങ്ങളുടെ പ്രോത്സാഹനം;
കാർഷികോൽപ്പന്നങ്ങളുടെ വിപണനത്തിലും മൂല്യവർദ്ധനവിലും നിക്ഷേപം പ്രോത്സാഹിപ്പിക്കുക;
കാര്യക്ഷമതാ വികസനം പ്രോത്സാഹിപ്പിക്കുക;
നേരിട്ടുള്ള വ്യാപാരത്തിന്റെ പ്രോത്സാഹനം;
ഗവേഷണ പദ്ധതികളുടെ സംയുക്ത ആസൂത്രണവും വികസനവും നടത്തിപ്പും
സസ്യാരോഗ്യ സംബന്ധമായതും ഇരുകക്ഷികളും പരസ്പരം അംഗീകരിക്കുന്ന മറ്റേതെങ്കിലും തരത്തിലുള്ളതുമായ വിഷയങ്ങൾ കൈകാര്യം ചെയ്യുന്നതിനായി ഇന്തോ - ഫിജി വർക്കിംഗ് ഗ്രൂപ്പ് സ്ഥാപിക്കുക.
പദ്ധതി രൂപീകരണത്തിനും സഹകരിച്ചുള്ള പരിപാടികൾ ശുപാർശ ചെയ്യുന്നതിനും ധാരണാപത്രത്തിന് കീഴിൽ, ഒരു ജോയിന്റ് വർക്കിംഗ് ഗ്രൂപ്പ് രൂപീകരിക്കും.
ധാരണാപത്രം ഒപ്പുവച്ച തീയതി മുതൽ പ്രാബല്യത്തിൽ വരും. 5 വർഷം പ്രാബല്യമുണ്ടാകും.
IE/SKY
(
ആരോഗ്യ, കുടുംബക്ഷേമ മന്ത്രാലയം
ക്ഷയരോഗ നിവാരണത്തിനുള്ള പുതുശ്രമങ്ങളുടെ ഭാഗമായുള്ള WHO SEAR ഉന്നതതല യോഗത്തിന്റെ ഉദ്ഘാടന വേളയിൽ ഡോ ഭാരതി പവാർ സംസാരിച്ചു
ന്യൂഡൽഹി, ഒക്ടോബർ 26 , 2021
ക്ഷയരോഗ നിവാരണത്തിനുള്ള പുതുശ്രമങ്ങളുടെ ഭാഗമായുള്ള WHO SEAR ഉന്നതതല യോഗത്തിന്റെ ഉദ്ഘാടന വേളയിൽ കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ ഇന്ന് സംസാരിച്ചു.
ആറ് മേഖലകളുമെടുത്താൽ ഏറ്റവും കൂടുതൽ ക്ഷയരോഗ ബാധയുള്ളത് തെക്ക്-കിഴക്കൻ ഏഷ്യ മേഖലയിലാണെന്ന വസ്തുത യോഗത്തെ അഭിസംബോധന ചെയ്യവെ കേന്ദ്ര സഹമന്ത്രി ഊന്നിപ്പറഞ്ഞു. നൂറ്റാണ്ടുകളായി ക്ഷയരോഗം പ്രധാന മരണകരണങ്ങളിലൊന്നായിരുന്നതായും, ഇപ്പോൾ എച്ച്ഐവി / എയ്ഡ്സ്, മലേറിയ എന്നിവയെ മറികടന്ന് ഒരു പകർച്ചവ്യാധി മൂലമുള്ള ലോകത്തിലെ ഏറ്റവും വലിയ മരണകാരണമായി ഇത് മാറിയിട്ടുണ്ടെന്നും അവർ പറഞ്ഞു. ഈ മരണങ്ങളിൽ ഭൂരിഭാഗവും സംഭവിക്കുന്നത് സാമ്പത്തികമായി ഉത്പാനക്ഷമതയുള്ള 15 നും 45 നും ഇടയിൽ പ്രായമുള്ള യുവാക്കൾക്കിടയിലാണ്. സാമ്പത്തികവും സാമൂഹികവുമായ പ്രത്യാഘാതങ്ങൾക്ക് ഇതിടയാക്കുന്നു.
ക്ഷയരോഗബാധിതരിൽ കോവിഡിന്റെ ആഘാതം ചൂണ്ടിക്കാട്ടിയ മന്ത്രി, ക്ഷയരോഗത്തിനെതിരായ പോരാട്ടത്തിൽ വർഷങ്ങൾ കൊണ്ട് നേടിയ പുരോഗതി ഏതാനും മാസങ്ങൾക്കുള്ളിൽ,മഹാമാരി അട്ടിമറിച്ചതായി വ്യക്തമാക്കി. ക്ഷയരോഗ നിർമാർജന ശ്രമങ്ങളെ സഹായിക്കുന്ന വലിയ പഠനങ്ങൾക്കും മഹാമാരി കാരണമായിട്ടുണ്ട്.
ഇന്ത്യയിലും ഇന്തോനേഷ്യയിലും 2020 ലെ ക്ഷയരോഗ നിവാരണ പദ്ധതികളുടെ, ബഡ്ജറ്റിന്റെ 43% ആഭ്യന്തര സ്രോതസ്സുകളിൽ നിന്നായതും ആഭ്യന്തര വിഭവ വിഹിതം വർദ്ധിപ്പിച്ചതും പ്രോത്സാഹജനകമായ രാഷ്ട്രീയ പ്രതിബദ്ധതയായി അവർ ഉയർത്തിക്കാട്ടി. 2017 മാർച്ചിലെ "കോൾ ഫോർ ആക്ഷൻ" തെക്ക്-കിഴക്കനേഷ്യൻ രാജ്യങ്ങളിൽ ക്ഷയരോഗം അവസാനിപ്പിക്കുന്നതിനുള്ള നവീകരിച്ച ക്ഷയരോഗ നിവാരണ തന്ത്രങ്ങൾ നടപ്പിലാക്കുന്നതിലേക്ക് നയിച്ചു. 2018 സെപ്റ്റംബറിൽ ഉന്നതതല ഐക്യരാഷ്ട്രസഭ യോഗത്തിന്  മുന്നോടിയായി, 2018 മാർച്ചിൽ ഡൽഹിയിൽ നടന്ന എൻഡ്-ടിബി ഉച്ചകോടിയിൽ ഇത് ആവർത്തിച്ചതായി മന്ത്രി കൂട്ടിച്ചേർത്തു.
കാര്യമായ പുരോഗതി ഉണ്ടായിട്ടും, മേഖല ഒന്നാകെ പരിഗണിക്കുമ്പോൾ, ക്ഷയരോഗ നിവാരണത്തിൽ നേടിയ 2020 ലെ നാഴികക്കല്ലുകൾ നഷ്ടമായി. കൂടാതെ ഉടനടി പരിഹാര നടപടികൾ സ്വീകരിച്ചില്ലെങ്കിൽ, 2022 ലെ ലക്ഷ്യങ്ങളും നേടാനായേക്കില്ലെന്ന ആശങ്കയും കേന്ദ്ര സഹമന്ത്രി പ്രകടിപ്പിച്ചു. 2023-ൽ അടുത്ത ഉന്നതതല ഐക്യരാഷ്ട്രസഭ യോഗം നടക്കാനിരിക്കെ, പുരോഗതി അവലോകനം ചെയ്യുകയും അതിനനുസരിച്ച് നമ്മുടെ പ്രതികരണം പുനഃക്രമീകരിക്കുകയും ചെയ്യേണ്ടത് അത്യാവശ്യമാണെന്ന് അവർ ചൂണ്ടിക്കാട്ടി. പുതിയ രോഗനിർണയ സംവിധാനങ്ങൾ, വാക്സിനുകൾ, മരുന്നുകൾ എന്നിവയുടെ വികസനം ത്വരിതപ്പെടുത്തേണ്ടതുണ്ടെന്നും ക്ഷയരോഗ നിവാരണം മുന്നോട്ട് കൊണ്ടുപോകുന്നതിന് ഡിജിറ്റൽ സാങ്കേതികവിദ്യ, നിർമ്മിതബുദ്ധി, മറ്റ് കണ്ടുപിടുത്തങ്ങൾ എന്നിവ ഉപയോഗിക്കേണ്ടതുണ്ടെന്നും അവർ പറഞ്ഞു.
ലോകാരോഗ്യ സംഘടനയുടെ ഡയറക്ടർ ജനറൽ ഡോ ടെഡ്രോസ് അദാനോം ഗെബ്രിയേസസും യോഗത്തിൽ പങ്കെടുത്തു.
IE/SKY
(Visitor Counter : 124
രാജ്യരക്ഷാ മന്ത്രാലയം
ഇന്ത്യയും യുഎസും 11-മത് ഡിഫൻസ് ടെക്നോളജി & ട്രേഡ് ഇനിഷ്യേറ്റീവ് ഗ്രൂപ്പ് യോഗം ഓൺലൈനായി നടത്തി
ഇന്ത്യയും അമേരിക്കയും തമ്മിലുള്ള പതിനൊന്നാമത് ഡിഫൻസ് ടെക്നോളജി ആൻഡ് ട്രേഡ് ഇനിഷ്യേറ്റീവ്  ഗ്രൂപ്പ് യോഗം 2021 നവംബർ 09 ന് വിർച്യുൽ ആയി നടന്നു. യോഗത്തിൽ കേന്ദ്ര പ്രതിരോധ മന്ത്രാലയ സെക്രട്ടറി  ശ്രീ രാജ് കുമാർ, യുഎസ് ഡിപ്പാർട്ട്മെന്റ് ഓഫ് ഡിഫൻസ് പി ടി ഡി ഓ അണ്ടർ സെക്രട്ടറി Mr ഗ്രെഗറി കൗസ്നർ എന്നിവർ അധ്യക്ഷത വഹിച്ചു.
ഡിഫൻസ് ടെക്നോളജി & ട്രേഡ് ഇനിഷ്യേറ്റീവ് ഗ്രൂപ്പ് യോഗങ്ങൾ സാധാരണയായി വർഷത്തിൽ രണ്ടുതവണ ഇന്ത്യയിലും യു എസി-ലുമായാണ് നടക്കുന്നത്. എന്നാൽ, കൊവിഡ്-19 മഹാമാരിയുടെ പശ്ചാത്തലത്തിൽ തുടർച്ചയായി രണ്ടാം തവണയും വീഡിയോ ടെലി കോൺഫറൻസിംഗിലൂടെയാണ് ഡിടിടിഐ യോഗം നടന്നത്.
ഉഭയകക്ഷി പ്രതിരോധ വ്യാപാര ബന്ധത്തിൽ സുസ്ഥിരമായ ഉന്നത തല ശ്രദ്ധ നൽകുകയും പ്രതിരോധ ഉപകരണങ്ങളുടെ സഹ-നിർമ്മാണത്തിനും സഹ-വികസനത്തിനുമുള്ള അവസരങ്ങൾ സൃഷ്ടിക്കുകയുമാണ് ഇതിലൂടെ ലക്ഷ്യമിടുന്നത്. കര, നാവിക, വ്യോമ, വിമാനവാഹിനി സാങ്കേതിക വിദ്യ എന്നിവയിൽ ഉഭയകക്ഷി സമ്മതത്തോടെയുള്ള പദ്ധതികൾ പ്രോത്സാഹിപ്പിക്കുന്നതിനായി നാല് സംയുക്ത പ്രവർത്തന ഗ്രൂപ്പുകൾ ഡിഫൻസ് ടെക്നോളജി & ട്രേഡ് ഇനിഷ്യേറ്റീവിന്റെ കീഴിൽ സ്ഥാപിച്ചിട്ടുണ്ട്. മുൻഗണന നൽകി പൂർത്തീകരിക്കാൻ ലക്ഷ്യമിട്ടുള്ള നിരവധി സമീപകാല പദ്ധതികൾ ഉൾപ്പെടെ, നടന്നുകൊണ്ടിരിക്കുന്ന പ്രവർത്തനങ്ങളെയും അവസരങ്ങളെയും കുറിച്ച് ഈ ഗ്രൂപ്പുകൾ, ഇരു അധ്യക്ഷന്മാർക്കും വിശദമാക്കി
പ്രതിരോധ സാങ്കേതിക സഹകരണം ശക്തിപ്പെടുത്തുന്നതിനും വിശദമായ ആസൂത്രണത്തിലൂടെ ഡിടിടിഐ പദ്ധതികളിൽ നിർണായക പുരോഗതി കൈവരിക്കുന്നതിനും ഇരു രാജ്യങ്ങളും തീരുമാനിച്ചു. 2020 സെപ്റ്റംബറിലെ അവസാന ഡിടിടിഐ ഗ്രൂപ്പ് യോഗത്തിന് ശേഷം, വ്യോമ മേഖലയുമായി ബന്ധപ്പെട്ട സംയുക്ത പ്രവർത്തക സമിതിയ്ക്ക് കീഴിൽ ആളില്ലാ വിമാനങ്ങൾക്കുള്ള  ആദ്യ പ്രോജക്റ്റ് കരാർ ഒപ്പുവെച്ചതിൽ ഇരു അധ്യക്ഷന്മാരും സന്തോഷം രേഖപ്പെടുത്തി.
ആരോഗ്യ, കുടുംബക്ഷേമ മന്ത്രാലയം
135 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 135 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
22.83 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
ആരോഗ്യ, കുടുംബക്ഷേമ മന്ത്രാലയം
മെഡിക്കൽ ടെർമിനേഷൻ ഓഫ് പ്രെഗ്നൻസി  ബിൽ, 2021 രാജ്യസഭ പാസാക്കി
ന്യൂഡൽഹി, മാർച്ച് 17, 2021
മെഡിക്കൽ ടെർമിനേഷൻ ഓഫ് പ്രെഗ്നൻസി നിയമം, 1971 ഭേദഗതി ചെയ്യുന്നതിനുള്ള മെഡിക്കൽ ടെർമിനേഷൻ ഓഫ് പ്രെഗ്നൻസി  ബിൽ, 2021, മാർച്ച് 16 ന് രാജ്യസഭ പാസാക്കി. 2020 മാർച്ച് 17 ന് ലോക്സഭയും ബിൽ അംഗീകരിച്ചു.
ഭേദഗതിയുടെ പ്രധാന സവിശേഷതകൾ:എം.ടി.പി. ചട്ടങ്ങളിലെ ഭേദഗതികളിൽ നിർവചിക്കപ്പെടുന്ന ബലാത്സംഗത്തിനിരയാവർ, നിഷിദ്ധസംഗമത്തിന് ഇരയായവർ, മറ്റ് ദുർബലരായ സ്ത്രീകൾ  ഉൾപ്പെടെയുള്ള പ്രത്യേക വിഭാഗത്തിലുള്ള സ്ത്രീകൾക്ക് ഗർഭാവസ്ഥ അവസാനിപ്പിക്കുന്നതിനുള്ള ഉയർന്ന ഗർഭകാല പരിധി 20 ൽ നിന്ന് 24 ആഴ്ച ആയി വർദ്ധിപ്പിച്ചു.20 ആഴ്ച വരെയുള്ള ഗർഭാവസ്ഥ അവസാനിപ്പിക്കുന്നതിന് ഒരാളുടെയും, 20 മുതൽ 24 ആഴ്ച വരെയുള്ള ഗർഭാവസ്ഥ അവസാനിപ്പിക്കുന്നതിന് രണ്ട് പേരുടെയും അഭിപ്രായം ആവശ്യമാണ്.ഗർഭധാരണത്തിൽ ഗണ്യമായ തകരാറുള്ള കേസുകളിൽ ഉയർന്ന കാലപരിധി ബാധകമല്ല. ഇത്തരം കേസുകൾ മെഡിക്കൽ ബോർഡിന് നിർണ്ണയിക്കാവുന്നതാണ്. മെഡിക്കൽ ബോർഡിന്റെ ഘടന, പ്രവർത്തനങ്ങൾ, മറ്റ് വിശദാംശങ്ങൾ എന്നിവ പിന്നീട് നിർദ്ദേശിക്കും.ഗർഭാവസ്ഥ അവസാനിപ്പിക്കുന്ന സ്ത്രീയുടെ പേരും മറ്റ് വിവരങ്ങളും നിയമത്തിൽ അധികാരപ്പെടുത്തിയ വ്യക്തിക്ക് ഒഴികെ വെളിപ്പെടുത്താൻ പാടില്ലഗർഭനിരോധ ഉപാധികളുടെ പരാജയത്തിന്റെ ബാധ്യത സ്ത്രീക്കും പങ്കാളിക്കും തുല്യമാക്കി നിശ്ചയിച്ചു.
RRTN/SKY
(Visitor Counter : 232
പ്രധാനമന്ത്രിയുടെ ഓഫീസ്
ഇന്ത്യയും ബംഗ്ലാദേശും തമ്മിലുള്ള നമ്മുടെ സൗഹൃദത്തിന്റെ 50 വർഷങ്ങളെ ഞങ്ങൾ ഒരുമിച്ച് ഓർക്കുകയും ആഘോഷിക്കുകയും ചെയ്യുന്നു: പ്രധാനമന്ത്രി
ഇന്ത്യയും ബംഗ്ലാദേശും തമ്മിലുള്ള നമ്മുടെ സൗഹൃദം സ്ഥാപിതമായതിന്റെ അൻപതുവർഷങ്ങൾ ഞങ്ങൾ ഒരുമിച്ച് ഓർക്കുകയും ആഘോഷിക്കുകയും ചെയ്യുകയാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
പ്രധാനമന്ത്രി ട്വീറ്റിൽ പറഞ്ഞു.
“ഇന്ന് ഇന്ത്യയും ബംഗ്ലാദേശും സൗഹൃദ ദിനം ആഘോഷിക്കുകയാണ്. ഞങ്ങൾ ഒരുമിച്ച് അമ്പത് വർഷത്തെ സൗഹൃദം ഓർക്കുകയും അതിന്റെ സ്ഥാപനം ആഘോഷിക്കുകയും ചെയ്യുന്നു. ഈ ബന്ധം വിപുലീകരിക്കാനും ആഴത്തിലാക്കാനും ഞാൻ പ്രധാനമന്ത്രി ഷെയ്ഖ് ഹസീനയുമായി തുടർന്നും പ്രവർത്തിക്കും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 113.68 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 1,28,555 പേര് ; 527 ദിവസത്തിനിടെ ഏറ്റവും കുറവ്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തില് താഴെ മാത്രം; നിലവില് 0.37 ശതമാനം; 2020 മാര്ച്ചിനുശേഷം
ഏറ്റവും കുറഞ്ഞ നിലയില്
രോഗമുക്തി നിരക്ക് 98.28 % ; 2020 മാര്ച്ചിനുശേഷം ഏറ്റവും ഉയര്ന്ന നിലയില്
കഴിഞ്ഞ 24 മണിക്കൂറിനിടെ 12,134 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,38,73,890 ആയി
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 10,197 പേര്ക്ക്
പ്രതിദിന രോഗസ്ഥിരീകരണ നിരക്ക്  കഴിഞ്ഞ 44 ദിവസമായി 2 ശതമാനത്തില് താഴെ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 54 ദിവസമായി 2 ശതമാനത്തില് താഴെ
ആകെ നടത്തിയത് 62.70 കോടി പരിശോധനകള്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: ഏറ്റവും പുതിയ വിവരങ്ങൾ
ന്യൂഡൽഹി : 13 ജനുവരി 2023
പ്രതിരോധ കുത്തിവയ്പു യജ്ഞത്തിനു കീഴിൽ രാജ്യവ്യാപകമായി ഇതുവരെ 220.16 കോടി വാക്സിൻ ഡോസ്  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 49,597 ഡോസ് നൽകി.
2,257 പേരാണു രാജ്യത്തു നിലവിൽ ചികിത്സയിലുള്ളത്.
ആകെ രോഗബാധിതരുടെ 0.01% പേരാണു നിലവിൽ ചികിത്സയിലുള്ളത്.
നിലവിലെ രോഗമുക്തിനിരക്ക് 98.8%
കഴിഞ്ഞ 24 മണിക്കൂറിനിടെ 224 പേർ കൂടി രോഗമുക്തരായതോടെ ആകെ രോഗമുക്തരുടെ എണ്ണം 4,41,47,775 ആയി വർധിച്ചു
കഴിഞ്ഞ 24 മണിക്കൂറിനിടെ 174 പേർക്കു പുതുതായി രോഗം സ്ഥിരീകരിച്ചു.
പ്രതിദിന രോഗസ്ഥിരീകരണനിരക്ക് 0.09%.
പ്രതിവാര രോഗസ്ഥിരീകരണനിരക്ക് 0.10%.
ഇതുവരെ ആകെ 91.29 കോടി പരിശോധനകൾ നടത്തി; കഴിഞ്ഞ 24 മണിക്കൂറിനിടെ നടത്തിയത് 1,94,968 പരിശോധനകളാണ്.
--ND--
(Visitor Counter : 69
ആരോഗ്യ, കുടുംബക്ഷേമ മന്ത്രാലയം
പ്രധാൻ മന്ത്രി ഗരീബ് കല്യാൺ പാക്കേജ്: ആരോഗ്യ പ്രവർത്തകർക്കുള്ള ഇൻഷുറൻസ് പദ്ധതി 180 ദിവസത്തേക്ക് കൂടി നീട്ടി.
ന്യൂ ഡൽഹി: ഏപ്രിൽ 19, 2022
'പ്രധാനമന്ത്രി ഗരീബ് കല്യാൺ പാക്കേജിൽ  ഉൾപ്പെടുന്ന, കൊവിഡ്-19 പ്രതിരോധ പ്രവർത്തനങ്ങളിലേർപ്പെട്ടിരിക്കുന്ന ആരോഗ്യ പ്രവർത്തകർക്കുള്ള ഇൻഷുറൻസ് പദ്ധതി' 2022 ഏപ്രിൽ 19 മുതൽ 180 ദിവസത്തേക്ക് കൂടി നീട്ടി.
ഇക്കാര്യം സൂചിപ്പിച്ചുകൊണ്ട് 2022 ഏപ്രിൽ 19-ന് തയ്യാറാക്കിയ കത്ത്, അതത് സംസ്ഥാനങ്ങളിലും/ കേന്ദ്ര ഭരണ പ്രദേശങ്ങളിളിലും ആരോഗ്യ പ്രവർത്തകർക്കിടയിൽ വിപുലമായ പ്രചാരണം നൽകുന്നതിനായി സംസ്ഥാന / കേന്ദ്ര ഭരണ പ്രദേശങ്ങളിലെ അഡീഷണൽ ചീഫ് സെക്രട്ടറിമാർ /പ്രിൻസിപ്പൽ സെക്രട്ടറിമാർ /സെക്രട്ടറിമാർ  എന്നിവർക്ക് അയച്ചു.
പൊതു സ്വകാര്യ മേഖലകളിലെ ആരോഗ്യ പ്രവർത്തകർ, കമ്മ്യൂണിറ്റി ഹെൽത്ത് വർക്കർമാർ, കോവിഡ്-19 രോഗികളുമായി നേരിട്ട് സമ്പർക്കം പുലർത്തുകയും പരിചരിക്കുകയും ചെയ്യുന്നവർ തുടങ്ങി രോഗം പകരാൻ സാധ്യതയുള്ള 22.12 ലക്ഷം പേർക്ക്, 50 ലക്ഷം വ്യക്തിഗത അപകട പരിരക്ഷ ഉറപ്പാക്കും വിധം 2020 മാർച്ച് 30-നാണ് PMGKP ആരംഭിച്ചത്.
ഇത് കൂടാതെ, ഇതുവരെ ഉണ്ടാകാത്ത പ്രത്യേകമായ സാഹചര്യം കണക്കിലെടുത്ത്, സ്വകാര്യ ആശുപത്രി ജീവനക്കാർ / വിരമിച്ചവർ / സന്നദ്ധപ്രവർത്തകർ / പ്രാദേശിക നഗര സ്ഥാപനങ്ങളിലെ ജീവനക്കാർ / കരാർ ജോലിക്കാർ / ദിവസ വേതനക്കാർ / കേന്ദ്ര / സംസ്ഥാന ആശുപത്രികൾ / കേന്ദ്ര / സംസ്ഥാന സ്വയംഭരണ ആശുപത്രികൾ, എയിംസ്, കൊവിഡ്-19 രോഗികളുടെ പരിചരണത്തിനായി പ്രത്യേകം തയ്യാറാക്കിയ കേന്ദ്ര മന്ത്രാലയങ്ങൾക്ക് കീഴിലുള്ള ദേശീയപ്രാധാന്യമുള്ള /ആശുപത്രികൾ എന്നിവയെല്ലാം PMGKP-യുടെ കീഴിൽ വരുന്നു.
പദ്ധതി ആരംഭിച്ചതിന് ശേഷം ഇതുവരെ, കൊവിഡുമായി ബന്ധപ്പെട്ട ജോലികൾക്കിടെജീവൻ നഷ്ടപെട്ട ആരോഗ്യ പ്രവർത്തകരുടെ 1905 അപേക്ഷകൾ തീർപ്പാക്കി.
IE/SKY
മന്ത്രിസഭ
2019-ലെ ജമ്മു കാശ്മീര് പുനസംഘടനാ നിയമത്തിന്റെ വകുപ്പുകളിലുള്ള ബുദ്ധിമുട്ടുകള് ഒഴിവാക്കാന് രാഷ്ട്രപതിയുടെ ഉത്തരവിന് മന്ത്രിസഭയുടെ അംഗീകാരം
2019 ലെ ജമ്മു കാശ്മീര് പുനസംഘടനാ നിയമത്തിന്റെ 103ാം വകുപ്പിലെ വ്യവസ്ഥകള് നടപ്പിലാക്കുമ്പോഴുള്ള ബുദ്ധിമുട്ടുകള് ഒഴിവാക്കാന്, 1961 ലെ കേന്ദ്ര ഗവണ്മെന്റ്  ചട്ടങ്ങളുടെ പന്ത്രണ്ടാം ചട്ടപ്രകാരം രാഷ്ട്രപതി പുറപ്പെടുവിച്ച ഉത്തരവിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി.
കേന്ദ്ര ഭരണ പ്രദേശങ്ങളായ ജമ്മു കാശ്മീരിലും ലഡാക്കിലും നിയമം നടപ്പിലാക്കുമ്പോള് ഉണ്ടാകാവുന്ന ബുദ്ധിമുട്ടുകള് ഒഴിവാക്കുന്നതിനാണ് വിജ്ഞാപനം പുറപ്പെടുവിച്ചത്.
(MRD
പ്രധാനമന്ത്രിയുടെ ഓഫീസ്
പ്രധാനമന്ത്രി യൂണിറ്റാറിനെ നന്ദി അറിയിച്ചു
പ്രധാനമന്ത്രി ശ്രീ നരേന്ദ്ര മോദി യുഎൻ ഇൻസ്റ്റിറ്റ്യൂട്ട് ഫോർ ട്രെയിനിംഗ് & റിസർച്ചിനോട്  നന്ദി അറിയിച്ചു. സാംക്രമികേതര രോഗങ്ങളിൽ നിന്നുള്ള അകാല മരണനിരക്ക് കുറയ്ക്കുന്നതിൽ ഇന്ത്യ നടത്തിയ ശ്രദ്ധേയമായ പുരോഗതിയെ യുണിറ്റാർ അഭിനന്ദിച്ചിരുന്നു.
"സാംക്രമികേതര രോഗങ്ങളെ തടയാനും വർധിച്ച സ്വാസ്ഥ്യം ഉറപ്പാക്കാനുമുള്ള സംരംഭങ്ങളിൽ ഇന്ത്യ മുൻപന്തിയിലാണ്. യുനിറ്റാറിനോട് അവരുടെ ദയയുള്ള വാക്കുകൾക്ക് നന്ദിയുണ്ട്. നാമെല്ലാവരും ചേർന്ന് നമ്മുടെ ഭൂമിയെ കൂടുതൽ ആരോഗ്യകരമാക്കാം ,"
പ്രധാനമന്ത്രിയുടെ ഓഫീസ്
യുപിയിലെ ഷാജഹാൻപൂരിൽ അപകടത്തിലെ ജീവഹാനിയിൽ പ്രധാനമന്ത്രി അനുശോചനം രേഖപ്പെടുത്തി
ദുരിതബാധിതർക്ക് പിഎംഎൻആർഎഫ്-ൽ നിന്ന് ധനസഹായം പ്രഖ്യാപിച്ചു
ഉത്തർ പ്രദേശിലെ ഷാജഹാൻപൂരിൽ ഉണ്ടായ അപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി. ദുരന്തബാധിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്ന് ധനസഹായം നൽകുമെന്ന് ശ്രീ മോദി പ്രഖ്യാപിച്ചു.
പിഎംഒ ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു;
"ഉത്തർപ്രദേശിലെ ഷാജഹാൻപൂരിൽ ട്രാക്ടർ ട്രോളി നദിയിൽ വീണുണ്ടായ അപകടം അങ്ങേയറ്റം വേദനാജനകമാണ്. ഈ അപകടത്തിൽ തങ്ങളുടെ പ്രിയപ്പെട്ടവരെ നഷ്ടപ്പെട്ടവരോട് എന്റെ അഗാധമായ അനുശോചനം അറിയിക്കുന്നതിനൊപ്പം, പരിക്കേറ്റവർ ഉടൻ സുഖം പ്രാപിക്കട്ടെ എന്നും ആശംസിക്കുന്നൂ : പ്രധാനമന്ത്രി"
"ഷാജഹാൻപൂരിലെ ഈ ദുരന്തം കണക്കിലെടുത്ത്, പ്രാദേശിക ഭരണകൂടം പൂർണ്ണമായും ദുരിതാശ്വാസത്തിലും രക്ഷാപ്രവർത്തനത്തിലും ഏർപ്പെട്ടിരിക്കുകയാണ്. ഇരകൾക്ക് സാധ്യമായ എല്ലാ സഹായവും നൽകി വരുന്നു : പ്രധാനമന്ത്രി"
"യുപിയിലെ ഷാജഹാൻപൂരിൽ ഉണ്ടായ അപകടത്തിൽ ജീവൻ നഷ്ടപ്പെട്ട ഓരോരുത്തരുടേയും അടുത്ത ബന്ധുക്കൾക്ക് 2 ലക്ഷം രൂപയും , പരിക്കേറ്റവർക്ക് 50,000 രൂപ വീതവും ധനസഹായം നൽകും: പ്രധാനമന്ത്രി"
വാണിജ്യ വ്യവസായ മന്ത്രാലയം
ആഗോള ഇന്നവേഷന് സൂചിക ഈ മാസം 24 ന് പുറത്തിറക്കും
കേന്ദ്ര വാണിജ്യ, വ്യവസായറെയില്വെ മന്ത്രി ശ്രീ. പീയൂഷ്ഗോയല് ഈ മാസം 24 ന് ന്യൂഡല്ഹിയില് നടക്കുന്ന ചടങ്ങില്ആഗോള ഇന്നവേഷന് സൂചിക  പുറത്തിറക്കും. ലോക ബൗദ്ധിക സ്വത്തവകാശഡയറക്ടര് ജനറല് ശ്രീ. ഫ്രാന്സിസ് ഗുറിയും ചടങ്ങില് സന്നിഹിതനായിരിക്കും.
വിവിധരാജ്യങ്ങളുടെ സമ്പദ്ഘടനകളെ നവീനത്വത്തിന്റെഅടിസ്ഥാനത്തില്വിലയിരുത്തുന്നതാണ്ആഗോള ഇന്നവേഷന് സൂചിക. 129 രാജ്യങ്ങളിലാണ് പരിഗണനയ്ക്ക്വരിക. 80 വിശദമായസൂചകങ്ങളെഅടിസ്ഥാനമാക്കിലോകരാജ്യങ്ങളുട സമ്പദ്ഘടന നവീനത്വത്തോട്എത്രത്തോളംസൗഹാര്ദ്ദപരമാണെന്ന് നിര്ണ്ണയിക്കുന്നതാണ്ജി.ഐ.ഐ.
'അടുത്ത ദശകത്തിലെവൈദ്യശാസ്ത്ര രംഗത്തെ നവീനത്വം വിലയിരുത്തല്'എന്നതാണ് ഈ വര്ഷത്തെ പ്രമേയം.
(ND/MRD
പ്രധാനമന്ത്രിയുടെ ഓഫീസ്
പ്രധാനമന്ത്രി ആന്ഡമാന് & നിക്കോബാര് ദ്വീപുകള് സന്ദര്ശിക്കും
പ്രധാനമന്ത്രി ശ്രീ.നരേന്ദ്ര മോദി ഈ മാസം 29, 30 തീയതികളില് ആന്ഡമാന് & നിക്കോബാര് ദ്വീപുകള് സന്ദര്ശിക്കും. പ്രധാനമന്ത്രി ഡിസംബര് 29 ന് വൈകിട്ട് പോര്ട്ട് ബ്ലെയറില് എത്തിച്ചേരും.
ഡിസംബര് 30 ന് പ്രധാനമന്ത്രി കാര് നിക്കോബാറിലെ സുനാമി സ്മാരകം സന്ദര്ശിക്കും. വാള് ഓഫ് ലോസ്റ്റ് സോള്സില് അദ്ദേഹം മെഴുകുതിരി കത്തിക്കുകയും, സ്മാരകത്തില് പുഷ്പചക്രം അര്പ്പിക്കുകയും ചെയ്യും. അറോംഗില് ഒരു ഐ.ടി.ഐ. ഉദ്ഘാടനം ചെയ്യുന്ന അദ്ദേഹം ഏതാനും ചില അടിസ്ഥാന സൗകര്യ പദ്ധതികള്ക്ക് തറക്കല്ലിടുകയും ചെയ്യും. ഒരു പൊതുയോഗത്തെയും അദ്ദേഹം അഭിസംബോധന ചെയ്യും.
പ്രധാനമന്ത്രി പോര്ട്ട് ബ്ലെയറിലെ രക്തസാക്ഷി സ്തൂപത്തില് പുഷ്പചക്രം അര്പ്പിക്കും. നഗരത്തിലെ സെല്ലുലാര് ജയിലും അദ്ദേഹം സന്ദര്ശിക്കും.
പോര്ട്ട് ബ്ലെയറിലെ സൗത്ത് പോയിന്റില് പ്രധാനമന്ത്രി പതാക ഉയര്ത്തും. മറീന പാര്ക്കിലെ നേതാജി പ്രതിമയില് അദ്ദേഹം പുഷ്പ്പാര്ച്ചനയും നടത്തും. നേതാജി സുഭാഷ് ചന്ദ്രബോസ് ഇന്ത്യന് മണ്ണില് ത്രിവര്ണ്ണപതാക ഉയര്ത്തിയതിന്റെ 75-ാം വാര്ഷികം പ്രമാണിച്ച് പുറത്തിറക്കുന്ന സ്മാരക തപാല് സ്റ്റാമ്പ്, നാണയം, ആദ്യ ദിന കവര് എന്നിവ പ്രധാനമന്ത്രി പ്രകാശനം ചെയ്യും. ആന്ഡമാന് & നിക്കോബാര് ദ്വീപുകള്ക്ക് വേണ്ടിയുള്ള നവീനാശയ, സ്റ്റാര്ട്ട് അപ്പ് നയത്തിന്റെ പ്രകാശനവും അദ്ദേഹം നിര്വ്വഹിക്കും. സോളാര് ഗ്രാമവും, ഏഴ് മെഗാവാട്ടിന്റെ സൗരോര്ജ്ജ പ്ലാന്റും പ്രധാനമന്ത്രി ഉദ്ഘാടനം ചെയ്യും. നിരവധി വികസന പദ്ധതികള്ക്ക് തറക്കല്ലിടുന്ന അദ്ദേഹം പൊതുയോഗത്തെയും അഭിസംബോധന ചെയ്യും.
(ND MRD - 957
പ്രധാനമന്ത്രിയുടെ ഓഫീസ്
പ്രധാനമന്ത്രിയും ഫെഡറല് ചാന്സലര് ഓഫ് ജര്മനിയും തമ്മില് ടെലിഫോണില് സംഭാഷണം നടത്തി
ഫെഡറല് ചാന്സലര് ഓഫ് ജര്മനി ബഹുമാനപ്പെട്ട ഡോ. ഏഞ്ചല മെര്ക്കലുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില് സംഭാഷണം നടത്തി.
(കോവിഡ്-19നെ കുറിച്ചും അതതു രാജ്യങ്ങളിലെ സ്ഥിതിയെ കുറിച്ചും ആരോഗ്യ പ്രതിസന്ധിക്കെതിരെ പോരാടുന്നതിനു രാജ്യാന്തര സഹകരണത്തിനുള്ള പ്രാധാന്യത്തെ കുറിച്ചും ഇരു നേതാക്കളും ചര്ച്ച നടത്തി.
മരുന്നുകളുടെയും വൈദ്യ ഉപകരണങ്ങളുടെയും ലഭ്യതയിലെ കുറവു സംബന്ധിച്ച വീക്ഷണങ്ങള് പങ്കുവെക്കുകയും ഇക്കാര്യത്തില് പരസ്പരം സഹകരിക്കുന്നതിനുള്ള വഴികള് തേടാന് തീരുമാനിക്കുകയും ചെയ്തു.
ആധുനിക ചരിത്രത്തിലെ പ്രധാന ദിശാവ്യതിയാനത്തിനു കോവിഡ്-19 തുടക്കമിടുകയാണെന്നും മാനവികതയെ ഒന്നായിക്കണ്ടുള്ള ആഗോളവല്ക്കരണത്തിന്റെ പുതിയ വീക്ഷണം അവതരിപ്പിക്കപ്പെടണം എന്നമുള്ള പ്രധാനമന്ത്രിയുടെ ചിന്തയോടു ജര്മന് ചാന്സലര് യോജിപ്പു പ്രകടിപ്പിച്ചു.
ലോകത്താകെയുള്ളവര്ക്കായി യോഗാഭ്യാസങ്ങളും പ്രതിരോധ ശക്തി വര്ധിപ്പിക്കുന്ന ആയുര്വേദ മരുന്നുകളും പ്രചരിപ്പിക്കാന് ഇന്ത്യ നടത്തുന്ന ശ്രമങ്ങള് ബഹുമാനപ്പെട്ട ചാന്സലറെ പ്രധാനമന്ത്രി ബോധിപ്പിച്ചു. ഇതു മാനസികവും ശാരീരികവുമായ ആരോഗ്യം വര്ധിപ്പിക്കുന്നതിനു പൊതുവെയും ഇന്നത്തെ ലോക്ഡൗണ് സാഹചര്യത്തില് വിശേഷിച്ചും ഗുണം ചെയ്യുമെന്നു ചാന്സലര് പ്രതികരിച്ചു.